వికారాబాదు జిల్లా
2016 అక్టోబరు 11న ఈ జిల్లా ప్రారంభించబడింది.గతంలో రంగారెడ్డి జిల్లాలో భాగంగా ఉన్న 15 పశ్చిమ మండలాలు మరియు మహబూబ్‌నగర్ జిల్లాలో ఉన్న కోడంగల్, బొంరాస్‌పేట మండలాలు, కొత్తగా ఏర్పడిన కోట్‌పల్లి మండలంతో కలిపి 18 మండలాలతో ఈ జిల్లా అవతరించింది. ఈ జిల్లాలో వికారాబాదు, తాండూరు రెవెన్యూ డివిజన్లుగా ఉన్నాయి. వికారాబాదు పట్టణం కొత్త జిల్లాకు పరిపాలన కేంద్రంగా మారింది..
బషీరాబాద్‌ మండలం (వికారాబాదు జిల్లా)
బషీరాబాద్ మండలం, తెలంగాణ రాష్ట్రంలోని వికారాబాదు జిల్లాకు చెందిన మండలం.
ఇది రంగారెడ్డి జిల్లా పశ్చిమ సరిహద్దున ఉంది. ఈ గ్రామమునకు రైలు సదుపాయము ఉంది. నవాంద్గీ పేరుతో ఇక్కడ రైల్వే స్టేషను ఉంది. ఈ రైల్వే స్టేషను హైదరాబాదు నుంచి కర్ణాటక లోని వాడి వెళ్ళు మార్గములో ఉంది. హైదరాబాదు నుంచి 123 కిలోమీటర్ల దూరంలో ఉన్న ఈ రైల్వేస్టేషను మార్గంలో తెలంగాణలో చివరి రైల్వేస్టేషను.ఈ రైల్వేస్టేషను నవాంద్గి రైల్వేస్టేషను‌గా పిలువబడుతుంది.